Мы махуэхэм
Мазаем и 3, щэбэт
1815 гъэм Швейцарием дунейм щыяпэу лэжьэн щыщIидзащ кхъуей щащI заводым.
1826 гъэм Грибоедов Александр Грозный быдапIэм щаубыдауэ щытащ, зыкъэзыIэта декабристхэм япыщIауэ щытауэ шэч хуащIри.
1920 гъэм Урысейм къыщызэрагъэпэщащ хъугъуэфIыгъуэхэм я хъумапIэ.
1930 гъэм Вьетнамым и Коммунист партыр къызэрагъэпэщащ.
1945 гъэм Польшэм хыхьэ Одеррэ Вислэрэ псыхэм деж щекIуэкIа зауэшхуэр иухащ.
1957 гъэм франджы химик Хои Нгуен Бу хэIущIыIу ищIащ тутын Iугъуэм лышхыр къэзыгъэхъей пкъыгъуэ къызэрыхигъуэтам теухуа хъыбарыр.
1958 гъэм Гаагэ (Нидерландхэм) Iэ щытрадзащ Бенилюкс экономикэ зэгухьэныгъэ къызэрызэрагъэпэщым теухуа зэгурыIуэныгъэм.
1966 гъэм «Мазэ-9» совет станцыр дунейм щыяпэу Мазэм щетIысэхащ. Ар ягъэлъэтат 1966 гъэм щIышылэм и 31-м. Аращ Мазэм и щхьэфэм япэу сурэт тезыхыу ЩIым къезыгъэхьауэ щытари.
1972 гъэм Саппорэ (Японие) къыщызэIуахащ ХI щIымахуэ Олимп джэгухэр. Зэпеуэхэр екIуэкIащ мазаем и 3 — 13-хэм.
1920 гъэм РСФСР-м къыщызэрагъэпэщащ хъугъуэфIыгъуэхэм я къэрал хъумапIэ.
1924 гъэм «Къэбэрдей Плъыжь» газетым и цIэр «Къэрэхьэлъкъ» жиIэу зэрахъуэкIащ.
1925 гъэм СССР-м радиом псэлъэн щыщIидзащ.
2006 гъэм тенджыз Плъыжьым щыщIилъэфащ Мысырым и «Ас-Салам-98» брамыр. Абы иса цIыху 1372-м щыщу къелар 376-рэ къудейрт.
УэрэджыIакIуэ цIэрыIуэу щыта, КъБР-м и цIыхубэ артист Къуныжь Хьэждал къызэралъхурэ илъэс 87-рэ ирокъу.
Сценарийхэр зытхыу щыта, драматург, РСФСР-м гъуазджэхэмкIэ щIыхь зиIэ и лэжьакIуэ, СССР-м и Къэрал саугъэтыр зрата Володарский Эдуард къызэралъхурэ илъэс 77-рэ ирокъу.
Совет дзэ къулыкъущIэ, СССР-м зыхъумэжыныгъэмкIэ и иужьрей министру щыта, авиацэм и маршал Шапошников Евгений и ныбжьыр илъэс 76-рэ ирокъу.
Урысей актёр, теленэтынхэр езыгъэкIуэкI, Къандур Мухьэдин триха «Шэшэным щафIэкIуэдар» фильмым щыджэгуа Чернышов Андрей и ныбжьыр илъэс 45-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градуси 6 — 10, жэщым 1 градус щыхъунущ.
Мазаем и 4, тхьэмахуэ
Лышх узыфэм пэщIэтыным и дунейпсо махуэщ
Японием щагъэлъапIэ илъэсыщIэр къыщихьэ махуэр — Гъатхэм и махуэр
1719 гъэм Пётр Езанэм Iэ щIидзащ Урысейм щыпсэухэр бжыным теухуа унафэм. Нэхъапэм апхуэдэ лэжьыгъэ къэралым щрагъэкIуэкIатэкъым.
1722 гъэм Пётр Езанэм къыдигъэкIащ Урысей империем и дзэхэм, къэрал IуэхущIапIэхэм я Iэтащхьэхэм яхуэгъэза, щхьэж иIыгъ къулыкъум ипкъ иткIэ ахэр зи унафэ щIэтынухэр щыубзыхуа законыр — «Къулыкъухэм ятеухуа табель» жыхуаIэр.
1789 гъэм Вашингтон Джордж США-м и япэ президенту хахащ.
1931 гъэм Урысейм щыяпэу Курск жьыбгъэм и къарумкIэ лажьэ электростанцыр щаутIыпщащ.
1932 гъэм Лейк-Плэсид (США) къыщызэIуахащ III ЩIымахуэ Олимп джэгухэр. Ахэр екIуэкIащ мазаем и 4 — 15-хэм.
1935 гъэм Москва и метром и гъущI гъуэгум япэ мафIэгур ирикIуащ.
1945 гъэм щIидзащ Кърым (Ялтэ) конференцым. Абы хэтащ СССР-м, США-м, Инджылызым я къэрал унафэщIхэу Сталин Иосиф, Рузвельт Франклин, Черчилль Уинстон сымэ. Абы щащIа унафэм иубзыхуауэ щытащ Европэр илъэс куэдкIэ зытета геополитикэ щытыкIэр.
1976 гъэм Инсбрук (Австрие) къыщызэIуахащ ХII щIымахуэ Олимп джэгухэр. Зэпеуэхэр мазаем и 4 — 15-хэм екIуэкIащ.
2004 гъэм «Facebook» сетым, дунейм щынэхъ ин дыдэм, лэжьэн щIидзащ. Ар къызэригъэпэщащ США-м щыщ программист Цукерберг Марк.
Къэрал, дзэ къулыкъущIэ, Совет Союзым и Маршал, Совет Союзым тIэунейрэ и ЛIыхъужь, Социалист Лэжьыгъэм и ЛIыхъужь Ворошилов Климент къызэралъхурэ илъэси 137-рэ ирокъу.
Актёр, режиссёр, РСФСР-м и цIыхубэ артист Кваша Игорь къызэралъхурэ илъэс 85-рэ ирокъу.
Журналист, КъБР-м щэнхабзэмкIэ щIыхь зиIэ и лэжьакIуэ Белгъэрокъуэ Евгение къызэралъхурэ илъэс 86-рэ ирокъу.
ТхакIуэ, зэдзэкIакIуэ, КъБР-м щэнхабзэмкIэ щIыхь зиIэ и лэжьакIуэ Мэлбахъуэ Елбэрд къызэралъхурэ илъэс 79-рэ ирокъу.
УэрэджыIакIуэ, композитор цIэрыIуэ, Азербайджаным и цIыхубэ артист, а къэралым щэнхабзэмкIэ и министру щыта Полад Бюль-Бюль оглы и ныбжьыр илъэс 73-рэ ирокъу.
СССР-м спортымкIэ щIыхь зиIэ и мастер, Олимп Джэгухэм лъэрыжэкIэ мылым къыщыфэн лIэужьыгъуэмкIэ тIэунейрэ я чемпион хъуа Гриньков Сергей къызэралъхурэ илъэс 51-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градуси 9 — 11, жэщым градуси 5 — 6 щыхъунущ.
Мазаем и 5, блыщхьэ
Мексикэм и Конституцэм и махуэщ
1783 гъэм Италием щIыр щыхъеящ, нэхъапэм дунейм къыщыхъуахэм я нэхъ лъэщхэм икIи нэхъ кIыхьхэм ящыщу. МазитIкIэ екIуэкIа а къэхъукъащIэ шынагъуэм и эпицентрыр зыхуэза Реджо-ди-Калабрие къалэри нэгъуэщI жылагъуи 180-ри щIым щыщ ищIат, цIыху мин 60-м щIигъу хэкIуэдат.
Шотландием щыщ къэхутакIуэ, автомобилхэм щIалъхьэ хьэфэ шэрхъхэр къэзыгупсыса, ахэр къыщIэзыгъэкIыу щIэзыдза Данлон Джон къызэралъхурэ илъэси 178-рэ ирокъу.
Урыс тхакIуэ, литературэ критик, публицист Добролюбов Николай къызэралъхурэ илъэси 182-рэ ирокъу.
Совет Союзым и ЛIыхъужь Матросов Александр къызэралъхурэ илъэс 94-рэ ирокъу.
Лъэпкъхэм я зэныбжьэгъугъэм и Урысей университетыр къызэрызэрагъэпэщрэ илъэс 58-рэ ирокъу.
Къэбэрдей къэрал драмэ театрым илъэс куэдкIэ щылэжьа, УФ-м и цIыхубэ артист Токъуий Хъусен къызэралъхурэ илъэс 91-рэ ирокъу.
Журналист, КъБР-м щэнхабзэмкIэ щIыхь зиIэ и лэжьакIуэ Тэрчыкъуэ Исуф къызэралъхурэ илъэс 90 ирокъу.
Португалием щыщ, дунейм щынэхъ Iэзэ дыдэ футболистхэм хабжэ, Испанием и «Реал Мадрид» командэм щыджэгу Роналду Криштиану и ныбжьыр илъэс 33-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градуси 9 — 10, жэщым градус 1 — 2 щыхъунущ.
